CELEX: 32014R0852
Language: lv
Date: 2014-08-05 00:00:00
Title: Komisijas Īstenošanas regula (ES) Nr. 852/2014 ( 2014. gada 5. augusts ) par atļauju lietot L-metionīnu par barības piedevu visu sugu dzīvniekiem  Dokuments attiecas uz EEZ

6.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 233/22
            
         KOMISIJAS ĪSTENOŠANAS REGULA (ES) Nr. 852/2014
   (2014. gada 5. augusts)
   par atļauju lietot L-metionīnu par barības piedevu visu sugu dzīvniekiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju lietot L-metionīnu par barības piedevu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Minētais pieteikums attiecas uz atļauju no Escherichia coli (KCCM 11252P un KCCM 11340P) iegūtu L-metionīnu lietot par barības piedevu visu sugu dzīvniekiem, paredzot to klasificēt barības piedevu kategorijā “uzturfizioloģiskās piedevas”.
            
         
               (4)
            
            
               Eiropas Pārtikas nekaitīguma iestāde (“Iestāde”) savā 2013. gada 8. oktobra atzinumā (2) secināja, ka ierosinātajos lietošanas apstākļos no Escherichia coli (KCCM 11252P un KCCM 11340P) iegūts L-metionīns dzīvnieku veselību, cilvēku veselību vai vidi neietekmē nelabvēlīgi un ka to var uzskatīt par lietderīgu aminoskābes L-metionīna avotu visu sugu dzīvniekiem. Iestāde uzskata, ka īpašas prasības par uzraudzību pēc piedevas laišanas tirgū nav vajadzīgas. Turklāt tā pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barības piedevas analīzes metodi.
            
         
               (5)
            
            
               Minētās vielas novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc būtu jāļauj šo vielu lietot atbilstīgi šīs regulas pielikumam.
            
         
               (6)
            
            
               Iestāde savā atzinumā pauda bažas par to, ka L-metionīns mērķsugām varētu būt kaitīgs, ja to dod ar dzeramo ūdeni. Tomēr Iestāde nav ierosinājusi noteikt maksimālo L-metionīna saturu. Tāpēc, ja L-metionīnu dod ar dzeramo ūdeni, ir lietderīgi informēt lietotāju par to, ka jāņem vērā visi dažādie metionīna avoti, lai panāktu neaizstājamo aminoskābju optimālu daudzumu, nepasliktinot dzīvnieku produktivitāti.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto vielu, kas ietilpst barības piedevu kategorijā “uzturfizioloģiskās piedevas” un funkcionālajā grupā “aminoskābes, to sāļi un analogi”, ir atļauts lietot par barības piedevu atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 5. augustā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
   
      (2)  EFSA Journal, 2013, 11(10):3428.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  Mg uz kg kompleksās barības ar mitruma saturu 12 %
               
            
                  
                     Uzturfizioloģisko piedevu kategorija. Funkcionālā grupa: aminoskābes, to sāļi un analogi
                  
               
            
                  3c305
               
               
                  —
               
               
                  L-metionīns
               
               
                  
                     Piedevas sastāvs:
                  
                  L-metionīns, tīrības pakāpe: vismaz 98,5 %
                  
                     Aktīvās vielas raksturojums:
                  
                  L-metionīns ((2S)-2-amino-4-(metiltio) butānskābe), kas rodas fermentācijā ar Escherichia coli (KCCM 11252P un KCCM 11340P)
                  Ķīmiskā formula: C5H11NO2S
                  
                     CAS numurs: 63-68-3
                  
                     Analīzes metode
                      (1)
                  
                  Metode L-metionīna satura noteikšanai barības piedevā: infrasarkanās absorbcijas un optiskā rotācija – Pārtikas ķīmisko vielu kodeksa monogrāfiju metodes.
                  Metode metionīna satura kvantitatīvai noteikšanai barības piedevā un premiksos, kas satur vairāk nekā 10 % metionīna: jonapmaiņas hromatogrāfija apvienojumā ar pēckolonnas derivatizāciju un fotometrisko vai fluorescences detektēšanu (HPLC-VIS/FD) – ISO/DIS 17180.
                  Metode metionīna daudzuma noteikšanai premiksos, kas satur mazāk nekā 10 % metionīna, kombinētajā barībā, barības sastāvdaļās un ūdenī: jonapmaiņas hromatogrāfija apvienojumā ar pēckolonnas derivatizāciju un fotometrisko detektēšanu (HPLC/VIS) – Komisijas Regula (EK) Nr. 152/2009 (2) (III pielikuma F daļa).
               
               
                  Visas sugas
               
               
                  —
               
               
                   
               
               
                   
               
               
                  
                              1.
                           
                           
                              L-metionīnu var dot arī ar dzeramo ūdeni.
                           
                        
                              2.
                           
                           
                              Norādes piedevas un premiksu marķējumā:
                              “Ja piedevu dod ar dzeramo ūdeni, jāizvairās no pārmērīga olbaltumvielu daudzuma.”
                           
                        
                              3.
                           
                           
                              Ja barības sastāvdaļu un kombinētās barības marķējumā brīvprātīgi sniedz informāciju par piedevu, norāda šādas ziņas:
                              
                                          —
                                       
                                       
                                          piedevas nosaukums un identifikācijas numurs,
                                       
                                    
                                          —
                                       
                                       
                                          pievienotais piedevas daudzums.
                                       
                                    
                        
               
                  2024. gada 26. augusts
               
            
         (1)  Sīkāka informācija par analīzes metodēm atrodama šajā references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.
      
         (2)  OV L 54, 26.2.2009., 1. lpp.